CELEX: 62010TN0451
Language: et
Date: 2010-09-28 00:00:00
Title: Kohtuasi T-451/10: 28. septembril 2010 esitatud hagi — Fuchshuber Agrarhandel versus komisjon

20.11.2010   
            
            
               ET
            
            
               Euroopa Liidu Teataja
            
            
               C 317/46
            
         28. septembril 2010 esitatud hagi — Fuchshuber Agrarhandel versus komisjon
   (Kohtuasi T-451/10)
   ()
   2010/C 317/81
   Kohtumenetluse keel: saksa
   
      Pooled
   
   
      Hageja: Fuchshuber Agrarhandel GmbH (Hörsching, Austria) (esindaja: Rechtsanwalt G. Lehner)
   
      Kostja: Euroopa Komisjon
   
      Hageja nõuded
   
   
               —
            
            
               viia läbi kohtuistung;
            
         
               —
            
            
               kohustada Euroopa Ühenduste Komisjoni tasuma hagejale 14 päeva jooksul 2 623 282,31 euro suurune summa, millele lisandub 6 % intressi aasta kohta summast 1 641 372,50 eurot alates 24. septembrist 2007 ja 6 % intressi aasta kohta summast 981 909,81 eurot alates 16. oktoobrist 2007;
            
         
               —
            
            
               tuvastada, et Euroopa Ühenduste Komisjon on kohustatud hüvitama hagejale kogu muu kahju seoses 3. septembril 2007 edukaks tunnistatud partiiga KUK459 ning 17. septembril 2007 edukaks tunnistatud partiiga KUK465;
            
         
               —
            
            
               sedastada, et Euroopa Ühenduste Komisjon on kohustatud hüvitama hagejale menetluskulud 14 päeva jooksul hageja esindaja kaudu.
            
         
      Väited ja peamised argumendid
   
   Hageja nõuab kahju hüvitamist, mis tekkis talle seetõttu, et teatav hulk tema poolt 2007. aastal Ungari sekkumisasutuselt kahe hankemenetluse raames ostetud maisist puudus asjaomastes ladudes.
   Hagi põhjenduses väidab hageja muu hulgas, et komisjon ei kasutanud oma kontrollipädevust Ungari makseagendi suhtes ega nõudnud viimaselt oma kohustuste täitmist. Hageja väidab lisaks, et talle ei oleks kahju tekkinud, kui komisjon oleks kehtestanud õiguslikult ja faktiliselt rangemad ja täpsemad mehhanismid laohoidjate sobivuse ja usaldusväärsuse, ladude sobivuse ning sekkumiskauba varude tuvastamise, identifitseerimise ja ladustamise kontrollimiseks.